05/02/2019 | Administración LocalMunicipal
Moeche
Aprobación da convocatoria e bases reguladoras das subvencións para a organización de festas parroquiais do Concello de Moeche no ano 2019

EDICTO A Xunta de Goberno Local, en sesión ordinaria celebrada o día 9 de xaneiro de 2019, prestou a súa aprobación á convocatoria e bases reguladoras das subvencións para a organización de festas parroquiais do Concello de Moeche no ano 2019: BASES REGULADORAS DA CONVOCATORIA DAS SUBVENCIÓNS PARA A ORGANIZACIÓN DE FESTAS PARROQUIAIS DO CONCELLO DE MOECHE NO ANO 2019 Esta convocatoria rexerase polo disposto na Lei 38/2003, xeral de subvencións, no RD 887/2006, polo que se aproba o regulamento xeral de subvencións, na Lei 9/2007, do 13 de xuño, de subvencións de Galicia e polo resto de lexislación que lle resulte aplicable. E efectúase de conformidade coa Ordenanza xeral de subvencións do Concello de Moeche, aprobada polo Pleno en sesión de 18 de outubro de 2018.1. Obxecto, condicións e finalidade da concesión da subvención. É obxecto das presentes bases regular a concesión mediante concorrencia competitiva, de axudas ás asociacións e comisións de festas deste Concello de Moeche para a celebración das seguintes festas patronais: 2. Créditos orzamentarios. As subvencións que se concedan con cargo á presente convocatoria seranlles imputadas aos créditos previstos na partida 338.480.00 do orzamento de gastos e un orzamento máximo total de 3.300 € e cun importe máximo de 300 €/festa.3. Requisitos dos solicitantes da subvención. Serán requisitos para participar na presente convocatoria os seguintes:  Carecer de ánimo de lucro.  Desenvolver as súas actividades no termo municipal de Moeche.  Ter concedido o correspondente permiso do Concello de Moeche para realizar as festas patronais.  Non estar incurso en ningún dos supostos de prohibición previstos no artigo 13.2 da Lei 38/2003, do 17 de novembro, xeral de subvencións.4. Presentación de solicitudes e documentación necesaria.4.1. As solicitudes para a concesión destas axudas formalizaranse nos impresos normalizados que se inclúe como anexos as presentes bases. Poderán obterse nas oficinas municipais e na paxina web municipal www.concellodemoeche.com e presentaranse no Rexistro Municipal do Concello de Moeche ou na sede electrónica do concello https://sede.moeche, no prazo dun mes, contado a partir do seguinte ao da recepción da comunicación da concesión por parte do Concello da autorización para a celebración da festa para a que se solicite a subvención. No caso das festas, xa celebradas no ano 2019 antes da aprobación da presente convocatoria, o prazo de presentación da solicitude será dun mes contado a partir do día seguinte o da publicación da convocatoria no BOP. Xunto coa solicitude achegarase a seguinte documentación: A) Se o solicitante está constituído como asociación Solicitude en modelo normalizado que se facilitará no Rexistro municipal (Modelo I) e que incluirá:  Programa das festas, datas de celebración e orzamento de gastos.  Número de asociados en activo.  Declaración do presidente da asociación de estar ao día das obrigas tributarias e da Seguridade Social.  Declaración do presidente da entidade de non estar incurso en ningún dos supostos de prohibición previstos no artigo13.2 da Lei 38/2003, do 17 de novembro, xeral de subvencións.  Certificación do acordo de nomeamento dos membros da Xunta Directiva da asociación con expresión do nome, DNI e cargo.  Certificación bancaria do número de conta a nome da asociación B) Se o solicitante non está constituído como asociación Solicitude en modelo normalizado (Modelo II) que se facilitará no Rexistro municipal e que incluirá:  Programa das festas, datas de celebración e orzamento de gastos.  Compromiso dos integrantes de realizar a actividade. (No caso de non realizarse antes de presentar a solicitude)  Declaración do representante da entidade de non estar incursa en ningún dos supostos de prohibición previstos no artigo 13.2 da Lei 38/2003, de 17 de novembro, xeral de subvencións.  Compromiso do representante de dedicar as cantidades subvencionadas á actividade.  Escrito subscrito polos integrantes da comisión nomeando representante para os efectos de trámites administrativos e de recepción do importe da subvención.  Certificado da conta bancaria a nome da comisión ou do representante da comisión designado para o cobro da subvención 4.2. A documentación que se entregue en fotocopia ha de vir debidamente compulsada, ou ben presentar os orixinais no concello para a súa compulsa.4.3. O defecto, erro ou ausencia na presentación da documentación á que se refire esta base 4, deberá ser emendado no prazo de 10 días dende a recepción do requirimento.5. Concesión da subvención. A concesión da subvención realizarase por acordo da Xunta de Goberno Local e notificaráselles ás persoas ou entidades interesadas, igualmente, ao final do exercicio, publicarase na páxina web do concello unha relación dos beneficiarios das axudas reguladas nas presentes bases. Contra a desestimación expresa ou presunta das solicitudes presentadas poderán presentarse os recursos que procedan.6. Xustificación e pagamento. O prazo para a presentación da documentación xustificativa no Rexistro Xeral do Concello será de UN MES, contado dende o día seguinte ao de ter recibido a notificación da concesión da subvención, de acordo co modelo recollido no anexo 3. a) Os gastos xustificativos da subvención deben axustarse ás actividades solicitadas. b) O importe das subvencións concedidas, en ningún caso, poderá ser de tal contía que, en concorrencia con subvencións ou axudas doutras administracións públicas ou entidades privadas supere o custo da actividade subvencionada. c) A cantidade concedida non poderá ser superior ao 80 % da cantidade xustificada. Se o importe da cantidade xustificada é inferior á cantidade que corresponda aplicando esta porcentaxe, a axuda reducirase proporcionalmente. d) Documentación que debe presentar:  Facturas orixinais ou fotocopias compulsadas.  Declaración xurada do representante na que se certifique que o gasto reflectido nestas se dedicou á actividade obxecto da subvención.  Orzamento de gastos e ingresos da festa con declaración das subvencións ou axudas recibidas. e) O pagamento da subvención realizarase no prazo dun mes contado a partir da presentación da documentación xustificativa, se esta resulta conforme. f) A falta de presentación da documentación xustificativa no prazo previsto nas presentes bases supón a perda subvención concedida.7. Fin da vía administrativa. O acto de resolución da subvención esgota a vía administrativa. De acordo co que dispón o artigo 123 da Lei 39/2015, de 1 de outubro, del Procedemento Administrativo Común de las Administracións Públicas, poderá interpoñerse recurso potestativo de reposición ante a Xunta de Goberno, no prazo dun mes, que contará dende o día seguinte de recibir a notificación, ou ben directamente recurso contencioso administrativo ante o Xulgado do Contencioso-Administrativo de Ferrol. Disposición adicional Para os efectos de salvagarda do dereito dos participantes na presente convocatoria á protección dos seus datos de carácter persoal, nos termos previstos na Lei orgánica 15/1999, do 13 de decembro, de protección de datos de carácter persoal, faise constar que os datos as subvencións concedidas deben quedar incorporadas ao Rexistro Público de Subvencións. Moeche, 31 de xaneiro de 2019. A alcaldesa Asdo.: Beatriz Bascoy Maceiras